राजा वड़िंग बोले- 500 डॉलर के पीछे देश को बदनाम कर रहे; खालिस्तान न बना और न बनेगा
Bharat Jodo Yatra Rahul Gandhi; Amrinder Singh Raja Warring Khalistani Video | PPCC President  New Yorkपंजाब प्रदेश कांग्रेस कमेटी के प्रधान अमरिंदर सिंह राजा वडिंग ने न्यूयॉर्क में अपने विरोध की वीडियो सामने आने के बाद लाइव होकर असलीयत बताई है।
पंजाब प्रदेश कांग्रेस कमेटी के प्रधान अमरिंदर सिंह राजा वड़िंग ने न्यूयॉर्क में अपने विरोध की वीडियो सामने आने के बाद लाइव होकर असलीयत बताई है। वड़िंग ने बताया कि यह वीडियो बनाना सोची-समझी साजिश थी।
वडिंग ने कहा- मैंने विरोध की वीडियो देखी, जिसके बाद मुझे लाइव होना पड़ रहा है। वीडियो एक सरदार की थी। सरदार कह रहा था कि सिखों के साथ पंगा लेना सही नहीं। मैं कहना चाहता हूं कि यह सिख कोई ऊपर से नहीं आया। हम सभी गुरु नानक और गुरु गोबिंद सिंह के ही लोग हैं। मैं पहले बताना चाहता हूं कि राहुल गांधी का जो कार्यक्रम अंदर था, वहां एक बच्चा भेज दिया और आप कोई नहीं आया।
बाहर खड़े होकर खालिस्तान के नारे मारते रहे। खालिस्तान के विरोध में तो राजा वड़िंग आज भी है और कल भी है। न खालिस्तान बनना है और न बनने देना है। क्योंकि उसका कोई रोडमैप ही नहीं है। हम हिंदुस्तानी हैं तो हम उसकी रक्षा करते रहेंगे।
सरदार कहता- मैं भाग गया। मैं ना भागा हूं ना भागने वालों में से हूं। मुझे कहता मैंने बात करनी है। मैंने सोचा बात करने आ रहा है मैंने बुला लिया। दूर एक शख्स वीडियो बना रहा था। इनका मकसद समझ आ गया। इन लोगों को देश के साथ कोई प्यार नहीं है और न ही गुर सिखों के साथ कोई प्यार है।
ऐसे लोग पेड होते हैं। इन्होंने अपनी हरकतें दिखानी होती हैं और इन्हें इनकी दिहाड़ी मिल जाती है। इसलिए यह बोल रहा था, भाग गया-भगा दिया। न्यूयॉर्क मैनहट्टन में आप रेडलाइट जंप करते हैं तो आपको टिकट मिल जाती है। कल यह कुछ और भी कहेगा।
आप जैसे लोग माहौल खराब करने के लिए आए थे। क्योंकि आपने ऐसे कारनामें कर रखे हैं कि आपके जैसे लोग भारत की सर-जमीन पर तो जा नहीं सकते। मैं न भागा हूं, न भाग सकता हूं। लेकिन यह बात कह दूं कि मैं तुम्हारी तरह बदतमीज नहीं हूं।
गुरसिख हो, दाढ़ी रखी हो, केस रखे हों, पगड़ी पहनी हो और बिना वजह से बदतमीजी करे। वीडियो कॉल करके दिहाड़ी बनाए। कौन सा गुरु का सिख है, जो 500 डॉलर के लिए शोर मचाता है। ऐसी बातों से ना हम डरते हैं और ना ही डरें हैं। लोगों को गुमराह करने की जरूरत नहीं है।
क्या था पूरा मामला
गौरतलब है कि भारत जोड़ो यात्रा का संदेश लेकर अमेरिका में राहुल गांधी के साथ राजा वड़िंग भी गए हैं। इस दौरान वड़िंग की कार को अमेरिका में पंजाबियों ने घेर लिया। उन्होंने सवाल पूछने शुरू किए तो कार चालक तुरंत वहां से वड़िंग को लेकर निकल गया। वड़िंग के भागने का वीडियो भी सामने आया। इसके बाद एक सिख का वीडियो भी सामने आया, जिसमें वह वड़िंग को भगाने की बातें कर रहा था।